ምንም እንኳን ቤተ ክርስቲያን ከፈተና ተለይታ ባታውቅም ቅድስት ቤተ ክርስቲያናችን አሳሳቢ ፈተና ውስጥ ወድቃለች። ከአውሮፓና አሜሪካ ድረስ ሳይቀር ድርጎ የሚታሰብላቸው ሆድ አምላኩዎች የቤተ ክርስቲያንን አባቶችን ክብር በማጉደፍ፣ የቤተ ክርስቲያንን ትውፊትና ትምህርት በመገዝገዝ፣ ቤተ ክርስቲያንን ወደ መናፍቃኑ ጎራ ለማስረከብ ሌት ተቀን እየሰሩ ይገኛሉ። በተለይም ራሳቸውን ተሐድሶ በሚል የሰየሙ ቡድኖች ቤተ ክርስቲያኗን ለማፍረስ ቆርጠው ተነሥተዋል። ለዚሁ እኩይ ዓላማቸው መሳካት ማኅበረ ቅዱሳን እንቅፋት ስለሆነባቸው ከምሁር እስከ ተርታው አባል ማኅበረ ቅዱሳን ላይ ዘመቻ ከፍተዋል። የማኅበሩን ስም ለማጥፋት በርካታ ብሎጎች ሥራ ላይ ውለዋል። ብዙ ብር ወጥቶባቸው መጻሕፍት ታትመዋል። ኅሊናቸውንና ሃይማኖታቸውን በብር በሸጡ ይሁዳ የቤተ ክህነት ሰዎችም ማኅበሩን ለመምታት ዘርፈ ብዙ ሙከራ ተደርጓል። አንዱም ማኅበሩን ለማፍረስ አቅም ባይኖረውም። አረቦቹ “እንደሚተርቱት ውሾቹ ይጮሃሉ። ግመሉ ግን ይጓዛል።”
